title: Kerien
text: Evit Kerien, kumun en Aodoù-an-Arvor e-kichen Boulvriag, gwelet Kerien-Boulvriag.
  
  Kerien (distaget ) a zo ur gumun eus Breizh e kanton Kemperle e departamant Penn-ar-Bed.
  
  Douaroniezh 
   War lez ar stêr Ele emañ Kerien.
  
  Brezhoneg
  
  Ya d'ar brezhoneg
  D’ar 7 a viz Meurzh 2007 e oa bet votet ar garta Ya d'ar brezhoneg gant kuzul-kêr ar gumun. 
  
  D'ar 17 a viz Here 2013 e oa bet kadarnaet gant Ofis Publik ar Brezhoneg e oa bet kaset da benn vat 15 ober gant kumun Kerien ha dre-se tizhet live 2 ar garta ganti hag e oa bet roet d'ar gumun al label Ya d'ar brezhoneg live 2.
  D'an 3 a viz C'Hwevrer 2017 e oa bet lidet ar label 2.
  
  Deskadurezh
   E distro-skol 2022 e oa 31 skoliad enskrivet er c'hlasoù divyezhek (32,3 % eus skolidi ar gumun evit a sell ouzh ar c'hentañ derez).
  
  Ti-embann
  Ar Granenn.
  
  Istor
  
  Henamzer 
   An hent roman eus Vorgium (Karaez bremañ) d'ar Pouldu a dreuze Kerien.
  
  Dispac'h Gall 
   Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Ansquer, kure, Tanguy, Gouil ha Quéméner, beleion evit sikour kofez.
  
  Ar vosenn pe ur c'hleñved-red all a lazhas 330 a dud adalek miz Genver 1870 betek miz C'hwevrer 1871.
  
  
  
  Brezel-bed kentañ 
   158 gwaz eus ar gumun, d.le. 4,58% eus ar boblañs e 1911, a gollas o buhez abalamour d'ar brezel.
  
  Eil Brezel Bed 
   D'an 10 a viz Mae 1944 e voe rastellet tud e kêriadenn Feunteun-Gaer gant an Alamaned; daou anezhe, Édouard Guilchet ha Lucie Cornic, a varvas er c'hampoù-bac'h.
   D'an 11 a viz Gouere 1944, c'hwec'h paotr ag ar Rezistañs, ur milour chomet dianv en o mesk, a zo fuzuilhet nepell diouzh kêriadenn Kerstank-Komboud goude bout bet barnet da varv gant lez-varn al lu alaman er Skol Santez-Barban er Faoued.
   D’an 29 a viz Gouere 1944 e kouezh ar Feldarcheriezh alaman war ur strollad Rezistanted ha milourion eus ur skipailh SAS-Jedburgh e kêriadenn Kerbozeg. Ur major eus Lu ar Rouantelezh-Unanet eus ar Special Air Service , Colin Ogden-Smith, hag ar serjant gall, Maurice Miodon eus ar Special Air Service ha mestr an atant a zo lazhet d’an Alamaned. Ur c’houblad kenlabourerion a zo lakaet d'ar marv un nebeud deizioù war-lerc’h evit bout flatret paotred ar strouezheg da Feldarcherion Kemperle;
  
   D'an 23 a viz Mae 1945 e voe kavet korfoù marv tri den eus ar gumun e-tal gwikadell Porzh-Loeiz. Er Rezistañs e oant; fuzuilhet e oant bet gant al lu alaman.
  
  Monumantoù ha traoù heverk 
  
   Monumant ar re varv e Kergoad, luc'hskeudenn. Dioueliet e voe d’an 10 a viz Here 1920.
  
  Emdroadur ar boblañs abaoe 1962
  
  Tud
   Remi Derrien a zo bet beziet eno.
  
  Gevelliñ
  
  Liammoù diavaez
  
   Lec'hienn ar gumun
   Kerien war lec'hienn Geobreizh
  
  Notennoù ha daveoù
  
  Kumunioù Penn-ar-Bed
  Kumunioù Kerne
  Tud lakaet d'ar marv gant al lu alaman e Porzh-Loeiz e 1944